कार्ल ऑर्फ़

कार्ल हेनरिक मारिया ऑर्फ़ (; 10 जुलाई 1895 – 29 मार्च 1982) जर्मन संगीतकार और संगीत शिक्षक थे। उन्होंने कैंटाटा शैली के संगीत कार्मिना बुराना (1937) की रचना की थी। उनके शूलवर्क (विद्यालयी स्तर का कार्य) की अवधारणाएँ बच्चों की संगीत शिक्षा के लिए प्रभावशाली थीं।

जीवन

प्रारंभिक जीवन
कार्ल हेनरिक मारिया ऑर्फ़ का जन्म 10 जुलाई 1895 को म्यूनिख में हुआ था। उनकी माता का नाम पाउला ऑर्फ़ (जन्म उपनाम कोस्टलर, 1872-1960) और पिता का नाम हेनरिक ऑर्फ़ (1869-1949) था। उनका परिवार बवेरियन था और इम्पिरियल जर्मन आर्मी में काम करता था; उनके पिता संगीत में गहरी रूचि रखने वाले सेना अधिकारी थे और उनकी माँ एक प्रशिक्षित पियानोवादक थीं। उनके दादा कार्ल वॉन ऑर्फ़ (1828-1905) और नाना कार्ल कोस्टलर (1837-1924) दोनों प्रमुख सेनापति थे। उनकी दादी फैनी ऑर्फ़ (जन्म उपनाम क्राफ्ट, 1833-1919) यहूदी मूल की कैथोलिक थीं। उनकी नानी का नाम मारिया कोस्टलर (जन्म एस्चेनब्रेनर, 1845-1906) था। ऑर्फ़ की एक छोटी बहन थी जिसका नाम मारिया ("मिया", 1898-1975) था और उसने 1924 में आर्किटेक्ट एल्विन सीफ़र्ट (1890-1972) से शादी की।

अपने परिवार की सैन्य पृष्ठभूमि के बावजूद ऑर्फ़ ने 1970 में एक साक्षात्कार में बताया: "मेरे पिता के घर में निश्चित रूप से ड्रिलिंग की तुलना में संगीत रचना का काम अधिक होता था।" (हिन्दी अनुवाद मूल अंग्रेज़ी  से किया गया है) मूल भाषा: "In meinem Vaterhaus ist sicher mehr musiziert als exerziert worden." पुनः मुद्रित के लिए  देखें। पाँच साल की उम्र में उन्होंने पियानो बजाना शुरू कर दिया और बाद में सेलो और ऑर्गन जैसे वाद्ययंत्रों का अध्ययन भी किया। उन्होंने कठपुतली नाटकों के लिए कुछ गीत और संगीत तैयार किया। जुलाई 1905 में दास गुते काइंड में उनके दो लघुचित्र प्रकाशित हुए, जो डाई कैथोलिस्चे फ़ैमिली के बच्चों का पूरक था। For the vignettes, see Das gute Kind, vol. 8, no. 10, 9 July 1905 (Augsburg: Schmid, 1905), pp. 76–77 and 79–80. They are reprinted with English translation in . उन्होंने सन् 1903 में संगीत समारोहों में जाना शुरू कर दिया और सन् 1909 में अपना पहला ओपेरा (रिचर्ड वैगनर का द फ्लाइंग डचमैन) को प्रस्तुत किया। उन्होंने सन् 1911 में गुस्ताव महलर के दास लिड वॉन डेर एर्डे का विश्व प्रीमियर और 4 जून 1914 को रिचर्ड स्ट्रॉस द्वारा अपने ओपेरा इलेक्ट्रा का संचालन करने सहित कई महत्वपूर्ण संगीत कार्यक्रम में भाग लिया।

सन्दर्भ

श्रेणी:1895 में जन्मे लोग
श्रेणी:१९८२ में निधन
श्रेणी:जर्मन संगीतकार